
   REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3

U    I M E    R E P U B L I K E   H R V A T S K E
						
R J E Š E N J E

	Trgovački sud u Rijeci, OIB 88785964957, po sucu pojedincu Danieli Korlević, odlučujući o prijedlogu  Financijske agencije, Regionalni centar Zagreb, Nagodbeno vijeće HR02, Zagreb, Koturaška 43, za otvaranje stečajnog postupka nad dužnikom ELES d.o.o. Rijeka, Adamićeva 18/2, OIB 43334256878, dana 22. svibnja 2017. godine, 

 r i j e š i o    j e

	Odbacuje se prijedlog za otvaranje stečajnog postupka nad dužnikom ELES d.o.o. Rijeka, Adamićeva 18/2, OIB 43334256878, kao nedopušten.
	
Obrazloženje

	Predlagatelj je 30. ožujka 2017. godine podnio sudu prijedlog za otvaranje stečajnog postupka nad dužnikom trgovačkim društvom ELES d.o.o. Rijeka, Adamićeva 18/2, OIB 43334256878 (dalje: dužnik).
	Uvidom u stečajni spis posl. broj 15 St-154/17 utvrđeno je da je dužnik podnio prijedlog za otvaranje predstečajnog postupka dana 28. veljače 2017. godine. 
	Sud je rješenjem od 03. svibnja 2017. godine otvorio predstečajni postupak nad dužnikom. 
	Prema čl.15. st.2. Stečajnog zakona (Narodne novine br. 71/15, dalje: SZ-a) ako je pokrenut predstečajni postupak, do njegova završetka nije dopušteno pokretanje stečajnog postupka. 
	Okolnost da je podnesen prijedlog za otvaranje predstečajnog postupka nad dužnikom 28. veljače 2017. godine ima značaj negativne procesne pretpostavke zbog čijeg postojanja je temeljem citiranog zakonskog propisa valjalo odbaciti kasniji prijedlog za otvaranje stečajnog postupka nad dužnikom. 
  
		
U Rijeci, 22. svibnja 2017. godine
	
  Sudac
                               				Daniela Korlević     
 
UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske. Žalba se izjavljuje u dva primjerka u roku od osam dana od dostave prvostupanjskog rješenja. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča, a o žalbi odlučuje Visoki trgovački sud Republike Hrvatske. 


DNA:
· predlagatelju 
· e-Oglasna ploča sudova

U Rijeci, 22.5.2017.g.

Stečajni sudac
Daniela Korlević

